Kyk noord en Boggom voort | Boggom
Lof vir Boggom se tafeltjies
Die tafeltjie vir souse, sout en peper is fantastiese gehalte en die uniekste en oulikste idee vir geskenke.
Boggom, jy mag maar!
Jou sterretjie skitter helder!!!
Baie dankie vir die PRAGTIGE tafeltjies. Ek gaan myne gebruik wanneer ons gaan kamp en ek weet almal gaan gek wees daaroor!!!!
Jou handewerk is van die beste gehalte en wil net baie dankie sê vir al jou harde werk daarmee.
Sal enige iemand aanbeveel om vir julle ook te laat maak, want dit is beste kwaliteit en baie kosbare en unieke geskenke.
Vreeslik baie dankie... ek is gek oor my tafeltjies. Dis voorwaar 'n treffer.
Uitstekende vakmanskap en hulle pronk sommer permanent op my tafel.
Jou bestelling en die aflewering daarvan
Hoe lank sal my aflewering neem (min of meer)?
Ek sal my uiterste bes probeer om jou bestelling binne 5 werksdae af te handel. Dit sal egter nie altyd haalbaar wees nie, aangesien ek vir party items afhanklik is van my verskaffers se leityd.
Sodra jou pakkie gereed is en Boggom se hande verlaat, sal jy 'n spoornommer (tracking number) via e-pos van my af ontvang.
Boggom se koerier het verskillende afleweringsopsies wat die koste asook die afleweringstydperk beinvloed. Wanneer jou pakkie by my sy ry kry (nadat ek my deel gedoen het binne 15 werksdae, soos bo genoem), behoort dit by jou te wees binne:
Pretoria en Gauteng: 1-2 werksdae;
Noordwes, Limpopo, Mpumalanga, Vrystaat, KwaZulu-Natal, Noord-Kaap, Wes-Kaap en die Oos-Kaap: 3-4 werksdae.
Neem asseblief in ag dat Boggom nie groot hoeveelhede voorraad aanhou nie, en dat daar soms vertragings mag plaasvind tydens aflewering.
Boggom se koerier
My koerier lewer uitstekende diens, is bekostigbaar en hulle sisteem integreer 100% met my eie sagteware. Sodra besending by Boggom plaasvind, is daar 'n opsie om deur die koerier per e-pos op datum gehou te word, sodat jy presies weet waar jou pakkie in die stelsel is. Dis ook moontlik om jou pakkie na te spoor op die koerier se webwerf.
Boggom kan nie verantwoordelik gehou word indien 'n foutiewe afleweringsadres verskaf word, of goedere teruggestuur word omdat daar nie iemand was om ontvangs van 'n pakkie te neem nie. In so 'n geval is die kliënt verantwoordelik vir die aflewering/afhaal van die pakkie(s).
Boggom behou die reg voor om afleweringskostes aan te pas sonder vooraf kennisgewing.
Wie is Boggom?
Boggom is die einste jollie bobbejaan van wie daar gesing word in die liedjie "Bobbejaan klim die berg".
Dié brandwagbobbejaan het 'n groot trop boggomjane (17,000+) wat hy daagliks op sy Facebook page vermaak. Dis stresvol om elke dag bessies en skerpioene te loop soek, en daarom is ou Boggom se doel in die lewe om al wat BoggomJan en BoggomJana is, se dag so 'n bietjie op te vrolik.
Hy is tans kliphard besig om sy eerste boek "Aapstreke Volume 1: van Rotfontein na Magalieskruin" te skryf.